4. ЕКП взима под внимание доклада на Комисията по първата фаза /1.01.-31.12.2008г./ и по специално Преходните разпоредби, които дават позитивен сигнал към страните членки да отворят своите граници. В доклада се твърди, че мобилните работници от страните присъединили се през 2004 и 2007 г., са имали като общо положително въздействие върху икономиките на страните членки. Работниците от ЕС-8, както и България и Румъния са имали значителен принос за стабилния икономически растеж. Според комисията те не са причинили сериозни смущения в трудовите пазари на страните членки, нито пък са изместили местните работници, или са станали причина за понижаване на техните заплати. Докладът твърди, че както за ЕС като цяло, така и за отделните страни, работните потоци са били ограничени в сравнение с размера на трудовите пазари и прилива на работници от страни извън ЕС. ЕКП със съжаление отбелязва, обаче, че Комисията не е разграничила проблемите на работниците и гражданите както в изпращащите, така и в приемащите страни по отношение на мобилността на работници и услуги. Комисията не е направила необходимите предложения за справяне с тези проблеми.
5. Свободното движение на работници е фундаментално право залегнало в договорите на ЕС, което гарантира равно третиране и защита срещу дискриминация на базата на националност.
6. Подкрепата за неограниченото прилагане на свободното движение, обаче, в момента е подкопана от следните развития:
а/ политики на дерегулация и едностранно поставяне на ударение върху „гъвкавостта” са довели до увеличен брой работници на несигурна работа, както и до аутсорсинг и сключване на договори с подизпълнители. Надига се едно общо настроение на несигурност и страх от подбиване на заплатите и влошаване условията на труд.
б/ В много страни не са взети достатъчно мерки, които да направят националните, социални и индустриални отношения „мобилно устойчиви”, което води до експлоатация на мигрантите и на мобилните работници.
в/ трансграничната мобилност на работниците в рамките на предоставяне на „услуги” /чрез подизпълнители и посредници/ започва да замества свободното движение на работници, което води до нечестна конкуренция по отношение на заплатите и работните условия.
г/ в страни с преходни разпоредби, тези мерки не са довели до очаквания контрол върху потоците навътре. Вместо това мигрантите/мобилните работници са наемани като недекларирани работници и като /привидно/ самонаети
7. Затова през 2005 г. ЕКП призова за спешно установяване на строги и справедливи правила, които да се разработят на национално ниво и на ниво ЕС, които да придружават развитието на истински вътрешен пазар, при който стоки, капитал, услуги и работници могат да се движат свободно в полза на гражданите, икономиките и обществата. Ключовите правила на „играта” трябва да бъдат:
- Еднакво заплащане и работни условия за еднаква работа, на едно и също работно място и на една и съща територия;
- Пълно зачитане на националните системи за колективно договаряне и индустриални отношения като необходими и динамични инструменти за управление на промяната по демократичен начин.
- Равен достъп на всички работници до социалното подпомагане.
8. От 2005 г., по многобройни поводи ЕКП поставя ударение спешната необходимост увеличената мобилност на Европейския трудов пазар/и да бъде придружена от подходящи съответни политики и условия. Обаче Европейската Комисия и Съветът остават глухи и слепи за тази необходимост.
9. Четири скорошни дела на Европейския съд показаха недостатъците на сегашната правна/законова рамка на ЕС по отношение на фундаменталните социални права и свободното движение на работници и услуги.
а/ Европейският съд затвърди една йерархия от норми, която поставя пазарните свободи на първо място, докато фундаменталните социални права за колективно договаряне и действие са поставени на второ място.
б/ Европейският съд интерпретира Директивата за командироването на работници /покриваща работници, които пресичат границите в рамките на предоставяне на услуги/ по много ограничаващ начин, като ограничава възможността на синдикатите да предприемат действия срещу „социалния дъмпинг” и да гарантират равно третиране на местни работници и работници мигранти в страната приемник.
Затова ЕКП призова за Протокол „Социален прогрес”, който да бъде прикрепен към Договорите, за да бъде абсолютно ясно, че всички клаузи за свободно движение в Договора трябва да бъдат интерпретирани по начин, който да зачита фундаменталните права. В допълнение ЕКП призова за ревизия на законовата рамка на ЕС, която да покрива свободното движение на работници и услуги и в частност – за спешна ревизия на Директивата за командироване.